Hermel

**Hermel** () is a toun in Beqaa Govrenorate, Lebanon. It's the caipital o the Hermel Destrict.  Hermel is hame tae a Lebanese Red Cross First Aid Centre.

Thare is a auncient pyramid kent as Kamouh el Hermel (Pyramid or Needle o Hermel) locatit aboot  sooth o the toun that is a popular attraction for local tourists.

## Hermel plains
The **Hermel plains** are a aurie o law hills aroond Hermel, throu which runs the Orontes river an several wadis, which drain intae the Homs basin. The aurie dominates the north o the Beqaa Valley an reaches north tae the mairch wi Sirie.  A curious an unpublished airchaeological industrie exists frae fynds o stone tuils in this aurie.  It consists o generally smaw tuils whose teepologie is limitit. It wis termit the Shepherd Neolithic industry bi Henri Fleisch.

## Hermel I (Mrah Abbas)
**Hermel I** or **Mrah Abbas** wis discovered bi P. Billaux an Maurice Tallon an is  north northeast o Hermel,  afore reachin Mrah Abbas, next tae the road. It is locatit on an uncultivatit slopin plain leadin doun  frae the Orontes. The gairden revealed the remains o ten dolmens, maist o which wur biggit on a lairger foondation than the covered chamber. Some wur aiblins no covered bi tumuli an a few wur evidently no biggit tae hae cap-stanes on tap.

## Hermel II (Jisr el Aassi)
**Hermel II** or **Jisr el Aassi** is  east o Hermel I near the gorge throu which the Orontes river flows. It wis foond bi P. Billaux an mentioned bi Maurice Tallon in 1958 who made a lenthy description o the lairgest tumulus in 1959. The lithic industry at the site wis discussed bi Henri Fleisch in 1966. Several dolmens wur foond aroond the veelage o Choueighir, aroond  north o the brig ower the Orontes, in an aroond the veelage extendin aboot  tae the north alang the track next tae the river. Some o the dolmen are inclined inwairds formin a pyramid shape. Thare is a lairge tumulus north o the veelage that is componit o massive blocks whaur pottery wis foond an datit tae the Early Bronze Age III bi Tallon. Henri Fleisch foond a collection o Shepherd Neolithic flints aroond thir dolmen.

## Hermel III (Choueighir)
**Hermel III** or **Choueighir** is a veelage on the left (wastren) bank o the Orontes an a airchaeological steid wis foond bi P. Billaux  tae the north o it. Flint material wis describit tae be o the Shepherd Neolithic teep an seemilar tae that o Maqne an Qaa bi Henri Fleisch in 1966, it is held in the Museum o Lebanese Prehistory.

## Hermel IV (Wadi el Joz)
**Hermel IV** or **Wadi el Joz** is a collection o megaliths that are  east o Hermel Attika, sootheast o Hermel on dry terraces that slope towards the channel o the Orontes. It wis foond bi Mohammed Hamadé, surveyed bi P. Billaux an published bi Maurice Tallon in 1959. A nummer o tumuli wur discovered in this aurie which covered chambers on rectangular foondation platforms. Thay wur uisually orientatit east tae wast wi some remnants o waws constructit o megalithic stanes. Maurice Tallon made collectins o flint an pottery frae the aurie datin tae various periods. Thir includit an incisit sherd an a tanged scraper frae the vera earliest Neolithic times, a Early Bronze Age flat scraper alang wi later Middle Bronze Age an Airn Age material.

## References